text: Devant son seignor vint ester.
   À ce que il i puet viser,
   PageV02P131
   À son samblant bien aperçoit
   Que en assez bon point estoit.
   "Sire," fait il, "dont venez vous?"
   "Pinchonnet, je garira tous,"
   Fait il, "dou mal que j'ai eü,
   Selonc ce que je ai veü."
   Pinchonnès entendi le mot
   Si tost que ses sires dit l'ot.
   Bien perçoit que il a trouvée.
   Chose qui li plaist et agrée
   Selonc ce qu'il aloit querant.
   En son cuer en a joie grant
   Assez plus que il ne moustra.
   Et Cléomadès l'apela,
   Et puis l'a d'une part mené.
   Lors li a dit et devisé
   En quel point la besoigne estoit
   K'en tant de pays quise avoit.
  